אבל יש כמה חוקים בסיסיים שיעזרו לך לעשות את זה "נכון", כמה רעיונות פשוטים שכדאי לקחת בחשבון כשמתחילים.
והנה הטיפים שלי לספריה מנצחת.
להתחיל עם "לוח חלק"
כמו בכל תהליך עיצובי – כדאי להתחיל עם מדפים נקיים מחפצים –אני ממליצה להוריד מהמדפים את כל מה שיש עליהם.
את כל הפריטים והאקססוריז אני ממליצה להניח בנקודה נגישה אחת – כך שיהיו זמינים לעין בתהליך הסידור – וניתן יהיה לבחור מתוכם.
אני ממליצה להתחיל עם הפריטים הגדולים. ומכיוון שמקבץ של ספרים שקול לפריט גדול – אם הרבה או מעט – כדאי להתחיל איתם.
הם יכולים להיות מונחים כשהם עומדים או שוכבים, מרוכזים באמצע המדף, מסודרים לפי צבע, הפוכים, מסודרים לפי גובה או סוג – זו החלטה שלך, ואפשר ורצוי לצאת מהקופסה כשמסדרים אותם.
לאחר מכן מומלץ להמשיך עם יתר הפריטים הגדולים – תמונות גדולות, עציץ גדול, כדים או כל דבר אחר.
הוסיפו פרטי אומנות למדפים – אם כשהם מונחים על המדף או תלויים על הקיר מעל המדף. גדולים או קטנים יותר – הם יוסיפו עניין ויראו טוב לעין.
עיצוב בשכבות וקיבוצם ביחד של חפצים יוצרים עומק ועניין ויזואלי. תליה של אקססוריז על הקיר בתוך המדף – כמו תמונות או פריטים קטנים – תוסיף לעומק ולרב-השכבתיות בעיצוב.
אני אוהבת להניח חפץ קטן על ערימה של ספרים שוכבים – גם כאן השכבות יוצרות עניין ומוסיפות יופי לסידור.
יש פריטים שאפשר ורצוי לשמור בהם על אחידות בגובה – כדי שיראו כקבוצה אחת, אך פרט לכך אני ממליצה לשחק עם גבהים של כל הפריטים כדי ליצור עניין וכדי לגרום לעיניים לעבור מנקודה לנקודה.
קשטו במספר אי-זוגי של חפצים – תופתעו לראות כמה טוב יותר זה נראה. אם הסידור לא נראה – החליפו בין חלק מהפריטים – אולי הם בגבהים דומים, אולי הם לא מתאימים. אל תהססו לנסות להוסיף פריט שנרה לך לא קשור – לפעמים מפתיע לראות כמה טוב הוא משתלב.
פריטים שחורים על קיר כהה יעלמו – וכך בהירים על רקע בהיר. יש לקחת זאת בחשבון כשבוחרים את הפריטים המשלימים למדפי הספרים או כל מדף אחר.
אם יש לך אוסף, תמונות משפחתיות, מזכרות – מומלץ לקבץ ולהציג אותם זה לצד זה ולהציד אותם על המדף – כך הם יהיו זמינים לעיניך וישמחו אותך יומיום.
מדפים עמוסים אמנם יכולים להיראות טוב כשהם עשויים נכון – אבל באופן כללי רצוי לשמור עליהם מאווררים – לא להעמיס. יש לשמור מרחק בין חפצים על מנת שהם באמת יבלטו לעין ויקבלו את המקום המגיע להם.
לא להיכנע לדחף להציג רק "עוד אחד ודי". אם יש ברשותך אוסף אחד גדול – מומלץ להציג חלק מהפריטים על המדפים – ומידי פעם להחליפם באחרים מהאוסף.
אפשר לעשות את הבלתי צפוי ולתלות תמונה או מראה מחוץ למדפים – בעיקר בחדרים בהם יש מעט שטח קירות.
אפשר להתאים את הפריטים על המדפים לפריטים בבית. לדוגמא: אם על הספה ישנן כריות אדומות – ניתן להוסיף אלמנטים אדומים למדף.
רצוי לא להתפתות להוסיף הרבה חפצים קטנים למדפים קטנים. עדיף להוסיף מספר קטן יותר של פריטים גדולים יותר שימוקמו טוב יותר – למראה יפה יותר.
אני מאוד אוהבת ירוק בעייין – וגם בסידור המדפים אני אוהבת ירוק. צמחים קטנים, גדולים, נשפכים – כאן – כל המרבה הרי זה משובח.
חוששים שהצמחים ימותו? בפוסט הבא אעלה רשימה של צמחים שקשה להרוג..
לא לחשוש לטעות. כמו שאמרתי – לסדר ספריית מדפים זה תהליך. – סידרת? – אני לוקחת צעד אחורה, מצלמת ובודקת אם יש מקום לשיפור. הטעויות בתמונה מיד קופצות לעין ואפשר לתקן מיד: לפעמים פחות זה יותר, לפעמים צריך לאוורר אזור מסויים, לפעמים חסר עומק או גובה. אני מנסה ומשנה עד שהכל נראה לי מושלם.
ואם אין לך עדין ספריה או פריטי נוי לתצוגה – אני כאן למצוא לך! דבר איתי!
I have over 1M+ organic traffic and Domain Authority is higher than 60. I want to ask would you be interested in a link exchange or a guest article exchange between our websites? Websites are in different GA accounts, have different registrars, so it is completely safe.